**Incomensurabila fragilitate**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe-acest poem nu-l mai suport

epitete îi trântesc în faţă

îl dau afară ca pe-un mort

ce şi-a bătut doar joc de viaţă

Epitete îi trântesc în faţă

mişel şi trântor şi duios

metafore a scos la suprafaţă

când doar adâncu-i de folos

Mişel şi trântor şi duios

îl dau afară ca pe-un mort

ducă-se-n rai în iad pe sus pe jos

pe-acest poem nu-l mai suport

Şi-i trântesc şi-un punct în gură

că n-are naibii nici măsură

Costel Zăgan, Cezeisme, 2008